es is is is is is is is en is is is pt is is en is is is is is is is is is is is is is is is pt en is is ca is is en is is is is is ca is is en en da sv ceb fi is fr ru es it pt is is is is sk pt is is is is is is is is lt is en en en en en is en is en et en is is fr is ceb is is es is sk is is it is hbs_lat is is is is da en is es en is is es is is is pt is is is pt is is is is en en en fr zh en hbs_lat pt de en fr zh en hbs_lat pt is is is is is is pt hbs_lat en is is is is is is is pt en is en is pt en is is is is en is es is
Sumarflug til Krítar - PrimeraAir
Sjáðu hvert Primera flýgur í sumar
Sparaðu allt að 50% og bókaðu á netinu
Gríptu vandaðar vörur með þér
Bókaðu sætið allt að 7°dögum fyrir flug
Þú getur valið máltíðina
Drykkir, nasl og fleira til að kóróna flugið
Frekari upplýsingar um séraðstoð í flugi
Úrræði ef flugið er ekki á áætlun
Spurningar? Við erum reiðubúin að aðstoða
Frekari upplýsingar um Primera Air
Sérsniðið að þínum þörfum og þægindum
Frekari upplýsingar um flugvélarnar
Bókaðu flug í hóp og fáðu afslátt!
Smáa letrið fyrir þjónustu og vefsvæði
Athugið: Þessi síða notar kökur til að bæta þjónustu, safna tölfræðigögnum og til markaðssetningar.
Með því að loka þessari tilkynningu samþykkir þú að slíkar kökur verði vistaðar og notaðar. Þú getur afturkallað samþykki þitt hvenær sem er með því að eyða vistuðum kökum.
Smelltu hér til að fá frekari upplýsingar um persónuverndarstefnu og notkun á kökum á þessu vefsvæði.
Stærsta gríska eyjan og raunar fimmta stærsta eyjan í öllu Miðjarðarhafinu. Jafnvel þótt Krít sé ein af 13 stjórnsýslueiningum Grikklands hefur henni tekist að halda í menningareinkenni sín, svo sem tónlist sína og ljóðlist. Eyjarskeggjar hlúa vel að einstakri menningu sinni og siðum, sem gerir heimsókn þína enn eftirminnilegri.
Krít er einn af vinsælustu ferðamannastöðum heims vegna þess að þar finna allir eitthvað við sitt hæfi: draumkenndar strendur, fornar minjar, rótgróna menningu, ægileg fjöll og gljúfur, afar fjölbreytt landslag og krúttleg þorp. Á eyjunni er fjöldi stórra lúxushótela með ótrúlegt útsýni þar sem finna má sundlaugar, íþróttaaðstöðu og fjölbreytta afþreyingu. Ferðamenn flykkjast að til að skoða hinar fjölmörgu rústir frá tímum Mínóa, gamla bæinn og Chania-höfnina. Margbreytileg og merk söfn, fjölbreytt plöntu- og dýralíf, gómsætur matur og góðhjartað fólk – þetta er fullkomin blanda!
Ef þú ert mikill matgæðingur mun Krít ekki valda þér vonbrigðum. Margar krár framleiða sitt eigið kjöt, ost, raki og vín og reiða fram rétti sem eldaðir eru eftir einstökum uppskriftum af svæðinu, og maturinn á Krít er með þeim hollari sem til er.
Þegar litið er á sögu Krítar er af mörgu að taka – þetta er eyjan þar sem fyrsta háþróaða samfélag í Evrópu varð til og þar sem eyjan var nokkurs konar vegamót milli þriggja heimsálfa hefur þar átt sér stað mikil menningarblöndun á löngum tíma, svo arfleifð eyjunnar er óvenju rík, með fornum kastölum, ógurlegum virkjum, endurreisnarhöllum, tyrkneskum baðhúsum og glæsilegum kirkjum.
Krít er fæðingarstaður fyrstu evrópsku siðmenningarinnar, Mínóanna
Hæsta fjall Krítar er Psiloritis, sem er 2.456 m á hæð.
Krít er staðsett á milli loftslagsbeltis Miðjarðarhafsins og loftslagsbeltis Norður-Afríku.
Á Krít eru fleiri en 3000 hellar.
Litlar ostabökur, sætar eða saltar, yfirleitt fylltar með myzithra-osti eða kryddjurtum frá svæðinu, borðaðar um alla Krít.
Æðislegur grískur smáréttur eða forréttasalat úr tvíbökum úr byggi, rifnum tómötum, myzithra-osti, jómfrúarolíu, salti, óreganó og pipar.
Einnig þekkt sem „raki“ og er þjóðardrykkur Krítar. Glært, sterkt áfengi sem eimað er úr vínberjahrati þegar vín er pressað.
Yfirleitt heimabruggað og sjaldan sett á flöskur. Krítarvín svipar til púrtvíns eða sérrís og er til með mismunandi bragði og sætleika.
Virkið var byggt á toppi hæðar í gamla hluta Rethymnon og stendur sem tákn um róstursama fortíð Krítar. Sólsetrið er mjög fallegt héðan.
Einnig þekkt sem Pálmaströndin og er einn vinsælasti ferðamannastaður Krítar. Þar er stærsti náttúrulegi pálmaskógurinn í Evrópu.
16 km inni í Hvítu fjöllunum í Chania-sýslu er Samaria-gljúfrið. Það er eitt lengsta gljúfur í Evrópu og er heimkynni hundraða tegunda plantna sem og hinnar sjaldgæfu geitategundar kri-kri, sem er í útrýmingarhættu. Ægifagurt gljúfrið með bröttum, háum klettum og óhefluðu landslagi og gróðri lætur þig standa á öndinni. Lítil á sem rennur á milli fjallanna Avlimaniko og Volakias hefur rutt brautina í gegnum gljúfrið og þegar minnst er eru einungis þrír metrar á milli klettaveggjanna, en 150 metrar þar sem mest er. Gönguferð um svæðið tryggir því nána snertingu við stórkostlega og fjölbreytta náttúru.
Aðeins 5 km suður af Heraklion eru rústir hinnar fornu hallar Mínóa í Knossos. Höllin var byggð í kringum 1900 f. Krist en eyðilagðist í sterkum jarðskjálfta í kringum 1700 f. Krist. Hún var síðar endurreist og stækkuð en eyðilagðist í eldsvoða um 50 árum síðar. Þessi höfuðborg hinnar fornu mínóísku siðmenningar er hrífandi og víðfeðmt svæði sem samanstendur af höll og hallargörðum, híbýlum, baðhúsum, geymslugryfjum, leikhússvæði, helgum stöðum og fallegum freskum, svo þeir sem skoða minjarnar komast ekki hjá því að velta fyrir sér hvernig allur þessi glæsileiki hefur litið út á tímum Mínóanna. Það tekur um tvær klukkustundir að ganga í gegnum Knossos. Með því að fara fyrst á Heraklion-fornminjasafnið geturðu kynnt þér söguna áður en þú heimsækir Knossos, en best af öllu er að vera með leiðsögumann af svæðinu með í för. Fornminjarnar í Knossos eru að mestu vel varðveittar en sums staðar er að finna umdeildar endurbyggingar frá því snemma á 20. öld sem rekja má til breska fornleifafræðingsins Sir Arthur Evans.
Þegar þú sérð höfnina gætir þú haldið að einhvern veginn hafi hluti Feneyja verið fluttur um stað – gamlar pastellitar byggingar og sjávarsíðan bera þess vitni að Feneyjabúar voru einu sinni með mikilvæga höfn á svæðinu. Þetta er enn augljósara þegar litið er á leifar víggirtra og vel varðveittra virkisveggja og Firkas-virkisins sem kórónar þá. Hér er léttilega hægt að verja nokkrum klukkutímum í að ganga um höfnina eða skoða feneyska vitann, fara á sjóminjasafnið, setjast niður á einhvern af huggulegu veitingastöðunum eða bara slappa af og horfa á mannlífið.
Veldu fullkominn gististað fyrir þína heimsókn.
Tollfrjáls varningur á netinu
Tegundaráritun fyrir Boeing 737NG
Primera Air – hluti af Primera Travel Group
© Primera Air 2017 Allur réttur áskilinn